Folketing
2013-10-24

Jeg vil da helt klart gøre mit til at sprede det budskab omkring aftalen, således at den selvfølgelig også kan tjene til efterlevelse for de andre lande. Vi skal selvfølgelig ikke på nogen som helst måde diktere, hvordan andre lande bekæmper grænsehindringer, for det kan man gøre på forskellige måder, men jeg synes godt, at vi kan tillade os at fortælle om, hvordan vi har taget et første og også meget vigtigt skridt i Danmark, når det gælder bekæmpelse af grænsehindringer, og lige præcis den inspiration håber jeg selvfølgelig de andre lande vil tage til sig. De andre bør dog også vide, at der fortsat er udfordringer for arbejdet, selv om vi alle sammen indgik en aftale. Vi er på rigtig kort tid fra april måned og til i dag kommet langt med gennemførelse af aftalen, men vi har heller ikke indfriet alle mål. Derfor skal vi sætte turbo på og få løst de udestående grænsehindringer i aftalen i den kommende tid.